**Tájékoztató a Japánba utazók részére**

Magyar állampolgárok részére a Magyarországról Japánba történő turista célú beutazás jelenleg érvényben lévő feltételei az alábbiak. (Az információk az aktuális vírushelyzet függvényében változhatnak.)

**Az utazáshoz szükséges útiokmányok, dokumentumok:**

* **Érvényes útlevél:** Az útlevél érvényességének feltétele, hogy az úti okmánynak a tervezett utazás végéig/hazaérkezésig érvényesnek kell lennie. Ennek ellenére javasolt a visszaérkezést követő további 6 hónapos érvényességű útlevél.

**2022. október 11-től engedélyezett a vízummentes egyéni turista célú beutazás Japánba.**

Beutazásra vonatkozó előírásokról bővebben a Japán Külügyminisztérium honlapján tájékozódhatnak: <https://www.mofa.go.jp/index.html>

**Regisztráció (belépési nyilatkozat):** minden utazónak javasoljuk a regisztráció elvégzését utazás előtt a Visit Japan Web honlapon: <https://vjw-lp.digital.go.jp/en/>

**A belépési nyilatkozat Japánba érkezéskor a repülőtéren is kitölthető.** Előzetes kitöltése megkönnyíti az érkezéskor a belépési folyamatot. Kérjük utasainkat, hogy amennyiben elvégzik az online regisztrációt, a Japánba való belépés egyszerűsítése végett a regisztráció sikerességéről szóló visszaigazolást, QR kódot kinyomtatva (vagy mobil telefonon fotó formátumban) vigyék magukkal az utazáshoz.

Segítség az online regisztrációs folyamat kitöltéséhez az alábbi honlapon érhető el angol nyelven: <https://www.hco.mhlw.go.jp/en/>

**Vámkorlátozások:** Felhívjuk a Japánba utazó magyar állampolgárok figyelmét, hogy 2020. július 1-től az **állati eredetű termékek engedély nélküli behozatalára** vonatkozóan szigorúbb büntetési tételek léptek életbe. Az import és export szabályok megsértése esetén magánszemélyre 1-3 millió jenig szabhatnak ki az illetékes hatóságok pénzbüntetést, míg a vállalkozások 1-50 millió jen összegig büntethetők**.** Naprakész tájékoztatás angol nyelven az import és export szabályokról az alábbi linken olvasható:

<https://www.customs.go.jp/english/summary/passenger.htm>

**Helyi járványügyi szabályok:**

Minden utazónak kötelessége elfogadni és betartani a helyi járványügyi előírásokat, amely magába foglalhatja a szájat és orrot eltakaró maszk viselését zárt tereken (tömegközlekedés, szállodák, zsúfolt helyszínek – pl. tömeg), továbbá a kezek szükség szerinti fertőtlenítését.

**A hazautazáskor és Budapestre érkezéskor:**

2022. március 7.-én hatályát vesztette a járványügyi készültségi időszak utazási korlátozásaira szóló 408/2020. Korm.rendelet, ennél fogva a Magyarországra történő beutazásra vonatkozó korlátozások is megszűntek. <https://konzinfo.mfa.gov.hu/covid-19>

**A beutazási szabályok az aktuális járványügyi helyzettől függően változhatnak.**

A beutazásról, korlátozásokról, valamint egyéb koronavírussal kapcsolatos intézkedésekről kérjük, kísérjék figyelemmel az utazás előtt és az utazás teljes időtartama alatt a Konzuli Szolgálat honlapját, melynek információi folyamatosan frissülnek: <https://konzinfo.mfa.gov.hu/>

Minden külföldre utazás esetén javasolt a konzuli védelemre történő regisztráció, melyet az alábbi linken tehet meg az utazó: <https://konzinfo.mfa.gov.hu/regisztralja-kulfoldi-utazasat>

Ajánlott a Konzinfo Utazom ingyenes mobilapplikáció letöltése az utazási tanácsok könnyebb nyomon követése érdekében: <https://konzinfo.mfa.gov.hu/megujul-konzinfo-utazom-alkalmazas>

**A Japán Nagykövetség (Budapest) elérhetőségei:**

<https://www.hu.emb-japan.go.jp/itprtop_hu/index.html>

1125 Budapest, Zalai út 7.

Telefon: +36 1 398 3100

E-mail (Konzuli Osztály): consul@bp.mofa.go.jp

OTP Travel Kft.

2025. október 3.